Oluwasegun Abiodun

Oluwasegun Abiodun (født 5. desember 1984 i Maiduguri, Borno State) er en nigeriansk fotballspiller. Han spilte sist for Skeid Fotball, men ble løst fra kontrakten etter 2010-sesongen.

Han kom til Skeid i januar 2009 foran klubbens comeback i Adeccoligaen. Abiodun ble klubbens toppscorer med sju nettkjenninger i løpet av sesongen. Abiodun har tidligere spilt for nigerianske Julius Berger, israelske Maccabi Haifa, Al Whada fra De forente arabiske emirater og Hamarkameratene. Han er angrepsspiller. Ifølge Ståle Solbakken var Abiodun en sjeldent talentfull spiller som ikke fikk realisert sitt fulle potensial. Arild Stavrum uttalte at «jeg så et voldsomt potensial i ham, for det var en veldig god spiller».

Abiodun spilte i Mesterligaen med Maccabi Haifa, og har også spilt en del kamper for det nigerianske OL-landslaget, som var nære på å komme til OL i Athen 2004. For det nigerianske U23-landslaget har han spilt ni kamper. Han var kaptein på nigerianske aldersbestemte landslag.

Han kom til Ham-Kam halvveis i 2004-sesongen, og debuterte mot FFK 12. september 2004. I 2006 skåret han fem mål og ble Ham-Kams toppskårer sammen med Roman Kienast.

I september 2011 meldte VG at Abiodun var anholdt for ulovlig opphold i Norge og at han snarlig ville bli deportert.

Kamper og mål 
 2004: 6 kamper (Ham-Kam)
 2005: 13 kamper, 2 mål (Ham-Kam)
 2006: 17 kamper, 5 mål (Ham-Kam)
 2007: 22 kamper, 15 mål (Ham-Kam)
 2008: 21 kamper, 1 mål (Ham-Kam)
 2009: 17 kamper, 7 mål (Skeid)
 2010: 18 kamper, 15 mål (Skeid)

- Oppdatert 22. juni 2010.

Referanser

Eksterne lenker 
 Spillerstatistikk hos Norsk Internasjonal fotballstatistikk.no
 Profil på skeid.no

Nigerianske fotballspillere
Fotballspillere for Julius Berger FC
Fotballspillere for Maccabi Haifa FC
Fotballspillere for HamKam
Fotballspillere for Skeid Fotball
Personer fra Borno State
Personer fra Lagos
Utenlandske fotballspillere i Norge
Fødsler i 1984